LidanRubinov/Halacha-QA huggingface dataset:
שאלה: תאורים ארוטיים לשם היתר: א. האם מותר לפרסם תאורים ארוטיים מפורטים לשם אמנות? ב. האם מותר לפרסם תאורים ארוטיים מפורטים כמשל? ג. האם מותר לפרסם שירים על דמויות מהתנ"ך בתוספת תאורים ארוטיים? ד. האם מותר למשורר לעשות שימוש בפסוקים משיר השירים לשם ביטוי תחושות ארוטיות שלו עצמו? ה. האם מותר לאדם להכריע על דעת עצמו בעניין זה או שחלה חובה הלכתית לשאול שאלת חכם?
תשובה: אין שום היתר לעבור עברות בשם האמנות. יש מספיק מוטיבים עשירים וכשרים ואין שום הצדקה להשתמש במוטיבים פסולים. בספר משלי יש משלים רבים ואין בהם משלים אסורים. ספר שיר השירים השתמש במשלים מתחום שבינו לבינה אך לא כל אחד רשאי להתיימר שהגיע לדרגתו של שלמה ולכתוב ברוח דומה.
שאלה: רחצה משותפת לילדים קטנים: ילד בן 4 וילדה בת שנתיים וחצי. אמבטיה משותפת האם מותר? עד איזה גיל?
תשובה: לדעתי אין כל מניעה שהילדים יתרחצו יחד כל עוד אין הם מגלים איזה רגישות לשוני ביניהם אתם בעצמכם תרגישו כשיגיע הזמן להפריד ביניהם.
שאלה: חרקים בשומר: האם ישנה בעיית תולעים בשומר? מה צורת הניקוי של שומר?
תשובה: יש בעיה של חרקים בשומר ודרך הפתרון והניקוי אינו מסובך. יש לחתוך את השומר לאורך לשניים, לפרק את הגלדים האחד מחברו ולשטוף היטב תחת ברז המים. ובברכת התורה והארץ, הרב יואל פרידמן.
שאלה: מותר למדוד תפילין בלילה? : על מנת להתאים את רצועת התפילין של ראש צריך למדוד את התפילין על הראש. האם צריך לברך על הבדיקה? האם מותר לבדוק בלילה?
תשובה: מותר לבדוק בלילה אך לא לברך. הרב רואי מרגלית.
שאלה: מתי לקרוא את המגילה?: אצלנו בישוב קוראים את המגילה במוצ"ש. התעוררה שאלה מתי לקרוא את המגילה, האם מיד כשיוצאת השבת להתחיל ערבית ולקרוא מגילה (ואז הילדים יגיעו לא מחופשים ואולי חלק מהציבור יאחר כדי להביא את המגילות), או לאחר את תפילת ערבית כדי שהציבור יוכל להתכונן ולבוא עם המגילות ומחופשים?
תשובה: יש שתי אפשרויות: להתפלל ערבית מיד עם צאת השבת, ללכת הביתה להבדיל ולחזור לביהכ"נ לקריאת המגילה או לדחות את תפילת ערבית כדי לאפשר התארגנות לקריאת המגילה. גם אז לענ"ד עדיף להבדיל מיד עם צאת השבת. הקדמת ההבדלה לקריאת המגילה נחוצה בגלל שהמכים את המן כ50 פעם עושים מלאכות רבות מהתורה.
שאלה: איך תובעים לדין תורה: איך עושים דין תורה בעינייני כספיים? למי ואיך פונים?
תשובה: בכמה מועצות דתיות יש בתי דין לעיניני ממונות יש לפנות למועצה הדתית ושם יפנו את הפונה למזכיר בית הדין והוא יסביר לפונה מה עליו לעשות. כל רב בכל מקום יוכל לכוון את הפונה לבית הדין. בדרך כלל הסדר הוא שהתוכע מגיש את תביעתו לבית הדין ואז בית הדין מזמין את הצדדים לדיון ואם הנתבע מוכן לבוא מתקיים הדיון ואולם אין כח לבית הדין לכפות את הנתבע להתדיין.
שאלה: אוכלים או לא לפני קיום מצוות?: לפני קריאת המגילה מחמירים לא לטעום ולפני תקיעת שופר שהיא דאורייתא, המנהג בישיבות שאוכלים, למעט יחידים שמחמירים. כיצד אפשר להבין דבר זה?
תשובה: הסיבה שמתירים לאכול לפני תקיעות היא מפני אריכות התפילה של מוסף כדי שיוכלו להתפלל בישוב הדעת. ואמנם מאותו הטעם אם אדם מרגיש חלישות הדעת לאחר צום תענית אסתר מותר לו לטעום כדי שיוכל לשמוע את המגילה בישוב הדעת.
שאלה: שהשמחה במעונו: כיצד יש לנהוג במסיבת שבע ברכות מעורבת? האם יש בעיה באמירת "שהשמחה במעונו" ואיך מסתדרים עם אי הנעימות?
תשובה: אם הישיבה היא מעורבת כל כך שהנשים והגברים כולם מדברים זה עם זה באופן לא צנוע יש בזה בודאי בעיה. אבל אם הם רק נמצאים בחדר אחד והגברים משוחחים בינם לבין עצמם וכן הנשים משוחחות בינן בין עצמם והאוירה היא של צניעות אין זה נקרא ישיבה מעורבת. כמובן ככל שישיבה צנועה יותר זה יותר מהודר. לתשובת הרב ש. י. וייצן. לתשובת הרב דוד חי הכהן. לתשובת הרב אליעזר מלמד.
שאלה: מוכנות לנישואים : איך בחור יודע האם הוא מוכן, בשל ובוגר לנישואין? יש ביננו קשר חזק ורציני והוא אכן רואה עתיד משותף, אך הוא צעיר יחסית (21) ועוד אין לו השקפה ברורה לגביי עתידו הרוחני והגשמי. מה לעשות? מצד אחד יש קשר רגשי חזק, אך מצד שני לא ברור אם הוא אכן מוכן להתחייבות של נישואין.
תשובה: אם אתם מוכנים להתחתן בלי תוכניות מוגדרות מה יעשה הבחור בעתיד. וביחד אחר כך תבחנו מה טוב לבחור לעשות אזי אין מניעה להתחתן. אבל לא נכון להתחתן כאשר יש תכניות מבוררות כל עוד לא ברור שהם יוכלו להתקיים. מכל מקום אם הבחור לא בשל לנשואים צריך להמתין עד שיגיע לכך שיוכל לקחת על עצמו את האחריות המתחיבת מחיי הנשואים.
שאלה: משלוח מנות של חתיכת בשר : האם במשלוח המנות בפורים יש עניין להעדיף בשר על פני מאכלים אחרים? האם בחתיכה אחת גדולה, שיש בה כמה מנות לכמה אנשים, ניתן לצאת ידי חובה או שצריך לפרוס בכדי שיהיה ניכר שיש שם ב מנות?
תשובה: רצוי לשלוח מנות הראויות לסעודת פורים ומן הסתם בשר הוא מעיקר הסעודה. שתי המנות צריכות להיות משני סוגים. מצוות משלוח מנות
שאלה: שינוי סכו"ם מבשרי לחלבי: סכו"ם חדש שהשתמשנו בו פעם אחת לבשרי, האם אפשר להפכו לחלבי באיזו שהיא דרך?
תשובה: מכיון שפסח מתקרב ניתן להכשיר את הסכו"ם לפסח ואזי תוכל להופכו לחלבי.
שאלה: אכילת לב למהדרין: האם מי שמקפיד על "מהדרין" יש לו גם להמנע מלאכול לב? הרי גם במקומות שיש להם כשרות "מהדרין" מוכרים לבבות?
תשובה: אכילת לבבות מותרת מצד הדין, אך הש"ך בסימן ע"ב בהוריות אומרת שאכילת לב משכחת, ובשם התשב"ץ הביא שנמנע אפי' מאכילת לב של עוף. מכל מקום ודאי שלכו"ע אין בזה איסור או בעיה בכשרות, אלא רק למי שרוצה לנהוג כך מחשש לשכחה אז יימנע מאכילה. הרב חיים כץ.
שאלה: חיוב תאריך פרעון בהלוואה: בימים אלו הסתיים תאריך פרעון של הלוואה שניתנה לפני 3 שנים. בעלי החוב לא יכלו לשלם את ההלוואה וביקשו להאריך את תוקף ההלוואה. האם יש חובה לחדש את "שטר ההלוואה" במקום השטר הקודם? האם יש חובה לציין במפורש את תאריך הפרעון החדש?
תשובה: בעיקרון אין צורך אלא א"כ מישהו יטען טענת התיישנות. זו אומנם אינה קבילה בהלכה אך עדיף למנוע אותה.
שאלה: שירה בציבור בחבורת זמר: האם מותר להשתתף בחבורת זמר הכוללת נשים כאשר נשים לא שרות "סולו" אלא לפחות 2 נשים יחד?
תשובה: ההבדל בין שירת נשים רבות לשירת סולו אינו פוטר את הבעיה מיסודה אלא רק מקל עליה. רק מי שמכיר את הרקע של השואל והשאלה מקרוב יכול להתיחס לכך.
שאלה: צניעות בבית: אני חוזרת בתשובה ומקפידה מאוד על לבישת בגדים צנועים. גם בימי הקיץ החמים. האם גם בתוך ביתי אני מחוייבת ללבוש חולצה שמגיע לפחות עד המרפק? האם ניתן ללבוש בבית חולצה בעלת חצי שרוול? האם ניתן ללכת לישון עם בגדים קצרים?
תשובה: את יכולה ללכת בבית עם חולצה בעלת חצי שרוול וגם ללכת לישון עם בגדים קצרים אם את מתכסה ין.
שאלה: לימוד בנים בתיכון: אני רווקה בוגרת מכללה. הוצע לי להיות מורה סייעת למקצוע מתמטיקה לקבוצה של 4-5 תלמידים מקסימום. העבודה היא מתן עזרה בזמן שהם מתרגלים. התלמידים בכיתה י. זה חשוב לי כלכלית וגם הזדמנות לאסוף ניסיון. האם הדבר מותר?
תשובה: אומנם אי אפשר לאסור, באופן חד משמעי, שתלמדי אותם, אך אני חושב שאין זה ראוי, מבחינת גדרי הצניעות (של הבחורים), שתלמדי בחורים בגיל כזה
שאלה: ל"ט אבות מלאכה בימינו: ל"ט אבות מלאכה בימינו, רלוונטי?
תשובה: "אבות" כשמם הם. הם אבות מלאכה ויש להם תולדות לאין ספור. כל שאלה חדשה המתעוררת בימינו צריכה להיות מוקשת לאחד האבות. כגון כתיבה במחשב האם היא תולדה של אב המלאכה כותב? האם הדלקה וכיבוי של נורה חשמלית אבותיהם הם כבוי והבערה של אש רגילה? או אולי של אב אחר בונה או מכה בפטיש? אבות המלאכה הם אפוא רלוונטיים בימינו יותר מתמיד.
שאלה: איך להוציא כלב מהבית?: כבר למעלה משנה יש לנו כלבה בבית. נודע לי שהדבר אסור משום טומאה, אולם אין ביכולתי להוציא את הכלבה מהבית משום שילדתי נקשרה אליה מאוד ואני חוששת כי הדבר יביא לפגיעה נפשית חמורה בילדה מאחר והילדה נקשרה אל הכלבה כל כך עד שהיא לא מוכנה לעזוב אותה (היא אפילו ישנה עימה). כאשר אני מאיימת להוציא את הכלבה הילדה פורצת בבכי היסטרי. מה עליי לעשות?
תשובה: אין זה ראוי להשאיר את הכלבה בבית, אך מבחינת טומאה אין זו בעיה. בכל מקרה הייתי ממליץ לכם לקחת את הילדה לייעוץ פסיכולוגי שיעזור לה להיגמל מהרגל לא ראוי זה.
שאלה: הנאה ממלאכת שבת של יהודי: אני סטודנט באוניברסיטת בן גוריון. באחד הקורסים שאני לומד עלי להגיש עבודות יחד עם שותף חילוני שאינו שומר שבת. את חלקו בעבודות הוא מבצע בשבת (איני יכול לכפות עליו לא לעבוד בשבת) בעוד אני עובד בשאר ימות החול. האם מותר לי לעשות זאת?
תשובה: אם בעבודתו כרוך חילול שבת אסור לו ליהנות ממנה לעולם ולאחרים בכדי שייעשו (שו"ע סימן שי"ח). וכל זה בדיעבד, אך אסור מראש לעשות עמו את העבודה. ואם אפשר לשכנע אותו לא לעשות מלאכות אסורות בשבת עצמה (כגון ללמוד את החומר ובמוצ"ש להעלות אותו על הכתב) מה טוב, או תתחלקו בעבודה שהוא יעשה עבודה עיונית ואתה את המעשית בימות החול (אם זה אפשרי בסוג עבודה זו) ואם לא אני לא רואה מוצא אלא תעשה בעצמך או עם מישהו אחר. וידוע משל החפץ חיים שמי שעובד בשבת אינו מרויח כלום שדימה זו לחבית מלאה יין שאין הבדל אם מוציא ממנה בברז אחד או מכמה ברזים. הרב רואי מרגלית.
שאלה: השוואות בין קופות גמל ללא כל הנציגים: מתוקף תפקידי כמנהל שיווק של קופת גמל הנני נפגש עם לקוחות ומציג בפניהם את נתוני הקופה בהשוואה לקופות אחרות בשוק. נתוני ההשוואה נלקחים מאתר האינטרנט של משרד האוצר. האתר מפרסם את הנתונים המדווחים על ידי הקופות עצמן במסגרת הדיווח השוטף לאוצר. האם קיימת בעיה הלכתית כל שהיא בכך שאני מציג נתונים אלו המפורסמים לעיני כל ומבצע השוואה החיונית להצגת הקרן שלא בנוכחות נציגים מאותם קופות היכולים להגיב על דברי באותו שלב? לא שייך להזמין נציג של קופות אחרות לכל הרצאה בה אני מציג נתונים וכל הנתונים הינם אך ורק מנתונים שהחברות עצמן העבירו למשרד האוצר.
תשובה: אם כל הנתונים התפרסמו אתה רשאי להשתמש בהם.
שאלה: האם מותר לכהן לשחוט?: האם יש בעיה לכוהנים לעבוד במשחטה? קראתי שיחה שכתוב בה שעניין נטילת נפשות לא שייך בכהנים. האם זה שיך גם לימינו?
תשובה: לפי תורת הנגלה אין בעיה לכהן לשחוט.
שאלה: הורדת שירים מן המחשב: האם מותר להוריד שירים מתוכנה משותפת שקיימת במחשב כגון תוכנת קאזה המאפשרת חיפוש שיר וכד ומורידה אותו אלי למחשב? האם אין בכך משום גזל?
תשובה: אם אין זכות יוצרים או שהמפיקים מרשים להוריד שיר הדבר מותר. אם לא- הדבר אסור.
שאלה: מעצרו של נעם פדרמן: שאלתי מדוע ולמה רבני ישראל אינם רואים בחומרה את מעצרו המנהלי של נעם פדרמן הי"ו. האם פירוש הדבר שאין צורך למחות על כך ולהשתתף בפעילות לשחרור?
תשובה: אתה מניח הנחה ועליה אתה שואל מי אמר לך מה דעת רבני ישראל. יש רבנים שמכירים את הנושא והם הביעו את דעתם. דרכם של רבנים שאינם קובעים את דעתם לפני שנכנסו לעומק הענין והבינו את כל הצדדים של הבעיה. אני מניח שאתה לא מצפה שרב יהיה שטחי ויכריז את דעתו ללא בירור הענין. ומי שלא מכיר את האיש ואת הבעיה לא יכול להביע דעה.
שאלה: שרות לאומי - רק שנה אחת?: אני נמצאת עכשיו בשנת שירות בבית ילדים. בתקופה זו של השנה אנו צריכות להחליט בקשר לשנה הבאה. אני שואלת את עצמי כבר הרבה זמן האם זה ר שבנות דתיות עושות רק שנת שירות אחת, ואילו מדינת ישראל קבעה שבנות צריכות לשרת שנתיים?
תשובה: אין צורך להאריך את השרות הלאומי. יש עודף גדול של בנות בשרות הלאומי וזה מכביד על המדינה. יש הרבה בנות שקשה להם למצוא מקום מתאים להם בשרות הלאומי מפני שיש עודף של בנות יותר מהצורך. על כן לטובת הכלל מוטב ללכת ללמוד ולהתכונן להקמת בית בישראל ולתרום תמיד כמה שאפשר. להמשך הדיון בנושא.
שאלה: נגיעה שלא לשם חיבה: האם נגיעה שלא לשם חיבה גם כן אסורה? אם אני רואה בת מרביצה בסניף, האם מותר לי לעצור אותה אפילו על ידי זה שאני אעמוד לפניה והיא תיגע בי? האם מותר לי לתפוס אותה?
תשובה: כל נגיעה אסורה אלא שנגיעת חיבה חמורה יותר. להמשך הדיון בנושא.
שאלה: לא רוצה לומר ברוך שפטרנו: עוד מעט לבן שלי יש בר מצווה ואני לא מעוניין להגיד ברוך שפטרנו. האם יש חובה לברך ברוך שפטרנו? אציין שיש לי תחושה של התנגדות פנימית לאמירה של ברוך שפטרנו לבני היקר לי.
תשובה: מישהו כנראה פרש לך את הברכה בפרשנות מוטעית, ואכן הביטוי השגור "ברוך שפטרנו" חיזק רושם מוטעה זה. כוונת הברכה היא שמכאן ואילך האחריות עוברת ממך אל בנך היקר. בין אם תברך בין אם לאו בנך מתבגר ונוטל את האחריות על עצמו. עדיף שתעביר לו אחריות זו בדרך מקובלת ליד ספר התורה. כך תזכה להמשכיות ולרוב נחת.
שאלה: פרשת זכור בנוסחים שונים: האם חייבים לקרוא פרשת זכור בכמה סגנונות (היכן שיש מתפללים מכמה עדות) או שמספיק לקרוא בנוסח אחד וכל הקהל יוצא ידי חובה?
תשובה: לפי שיטת בעלי התוספות, הפרשיה היחידה שחייבים לקרא מספר תורה הינה פרשת זכור. לכן החומרה הכי טובה בקריאת פרשת זכור הינו לקרא מכמה סוגי ספרי תורה (אשכז, עדות מזרח, תימן), וחומרה זו הינה עדיפה על החומרה הנהוגה בכמה מקומות - לקרא בכמה היגויים שונים.
שאלה: לימוד מקיף ב"משנה ברורה": הרב כתב בפניני הלכה ש"היו שהמליצו ללמוד את ספר ההלכה המקיף ארבעה-טורים עם פירוש בית-יוסף לרבי יוסף קארו, אולם כיום גם ה בית-יוסף אינו מקיף את כל ספרות ההלכה, משום שכל החידושים הפסקים והתשובות שכתבו גדולי האחרונים אינם כלולים בספרו". למה הרב חושב שה"משנה ברורה" או ה"שערי תשובה" לא עונים לקריטריונים הללו, הרי הם מביאים את דעות כל מפרשי השו"ע, מכריעים במקום שיש מחלוקת ומוסיפים פסקים משו"תים שונים, הלא כן?
תשובה: מפני שמאז התעוררו שאלות חדשות מרובות. לדוגמה: ברכות הנהנין על מאכלים חדשים, ועל הרגלי אכילה שונים. חשמל בשבת, השתלת איברים, דיני ממונות בכללי מסחר המקובלים כיום.
שאלה: האם חולה נפש פטור משמיעת מגילה?: רעייתי שתחיה עובדת בבית חולים לחולי נפש במחלקה שבה לא עלינו מאושפזים חולים המוגדרים כקשים. מדובר במחלקה סגורה ומסוגרת ובד"כ רק קרובי משפחה מורשים להיכנס. החולים שבהם מדובר נמצאים במצב רגיל בד"כ מלבד מצבים שבהם הם נקלעים להתקפות פסיכוטיות. האם חולה נפש שנמצא במצב רגיל ולא נקלע להתקפה, מחוייב בשמיעת מגילה ככל אדם, או שעדיין הוא פטור?
תשובה: בשעת שפיותו החולה חייב במצוות ככל אדם אחר.
שאלה: אפיית תבשיל פרווה בתנור חלבי: ברשותנו תנור שהוקצה לבישול חלב בלבד. כאשר אנו אופים בתנור מאכל פרווה האם מותר לאכול אותו עם ארוחה בשרית? ידוע לי שיש כאלו שמקילים על הפרדה של 24 שעות בין בשר וחלב בתוספת חימום בחום גבוה של התנור.
תשובה: אכן, כך ראוי לנהוג לכתחילה. להמתין 24 שעות ולהסיק את התנור עד שנייר נחרך בו.
שאלה: תנור אפיה עם תא אחד - המשך: בהמשך לתשובת הרב ליאור בנושא "חלבי ובשרי בתנור אחד" רציתי לשאול במידה ועברו 24 שעות האם גם אז יש צורך בחימום התנור לפני שעוברים מבשר לחלב?
תשובה: אם עברו 24 שעות, אין צורך לחמם את התנור לפני המעבר בין בשר לחלב, אך יש להקפיד, כמובן, על תבניות שונות לבשרי וחלבי.
שאלה: העברת בעל חיים ל'צער בעלי חיים': האם מותר להעביר כלב לצער בע"ח אם יודעים שכאשר לא ימצאו לו בעלים חדשים הוא יומת?
תשובה: אם אדם אינו מעונין להשאיר את הכלב בבית, מותר לו להעבירו לצער בעלי חיים, אף על פי שיודע שיכול להיות שהם ימיתוהו, ואפילו מותר לו לנטוש את הכלב במקום נידח.
שאלה: טופו וטחינה בפסח: האם טופו וטחינה מותרים לאכילה בפסח?
תשובה: לספרדים - כן. לאשכנזים - לא.
שאלה: שיפוץ דירה בשבת על ידי עובד זר (סיני): האם מותר לי לשפץ את דירתי ע"י עובד זר מסין בשבת?
תשובה: אסור, כיון שזו מלאכת מחובר וגם עושה אותה בבית היהודי (שו"ע סימן רמ"ד). הרב רואי מרגלית.
שאלה: לימוד בזמן פנוי בעבודה: אני עובד בחברה בתור אחראי על תקלות מחשבים, יש ימים שקטים יותר ואני נמצא בטל כמה שעות, האם אני חייב לוודא עם המנהל שזה ר אם אלמד בשעות השקטות? אני לא רוצה שזה יראה בתור משהו שאני עושה לכתחילה, שלא יחשוב שאני לומד גם בזמן שיש עבודה. יש לציין שהוא עובר לפעמים לידי ושומע ברקע איזה שיעור על המחשב והוא לא מקפיד. (המנהל יהודי לא דתי).
תשובה: נראה לי שרצוי שתאמר זאת למנהל תוך הבטחה שאתה לא תלמד אלא רק בזמן שאין לך עבודה.
שאלה: ברכת מיץ טבעי - המשך: בהמשך לתשובת הרב בנושא "ברכת מיץ טבעי". מה מוגדר "פירות שמגדלים לצורך סחיטה"? האם בפועל באותו פרדס, או בכלל בעולם? מה הדין בסתמא (שזה מן הסתם המקרה הנפוץ כיום, שהרי הפרדסנים מתכוונים שחלק הולך לאכילה והפחות יפה הולך לסחיטה)?
תשובה: צריך לבדוק באותה ארץ למה מייעדים את הפירות, האם הפירות שנסחטו היו מיועדים לסחיטה או לאכילה. במידה שהפירות היו מיועדים לסחיטה (כמו תפוזים, וולנסיה ואשכוליות בארץ ישראל - שמגדלים אותם לסחיטה), מברכים עליהם בורא פרי העץ (אפילו אם סוחט ואח"כ מסנן את המיץ).
שאלה: החלפת שם לילד חולה: בשעה טובה החלפנו את שם הפרטי של בננו מדין לוי לדניאל לוי. אך לבקשת הילד (בן 8 ) הכינוי שהוא מבקש שנקרא לו הוא דידי. האם זה אפשרי? מה המשך ההליך? האם חובה לציין בביה"ס כי שמו הוא דניאל? מה לגבי הדרכון האם חייבים לשנות את שמו גם בדרכון שקיים? דין סובל מאפליפסיה ועבר ארוע שני לפני שבועיים-שלושה.
תשובה: לחולה מוסיפים שם ולא מחליפים שם. לכן המשיכו לקרוא לו גם בשם הקודם, אולם בכל הזדמנות יש להקדים את השם החדש לישן, כגון בעלייה לתורה, מי שברך, במסמכים רשמיים וכדו'. רפואה שלמה.
שאלה: שאלות בענין תפילה: 1. האם צריך לעשות הפסקה לאחר "די ברא כרעותיה", ואת "וימליך מלכותיה" לחבר ל"ויצמח פוקניה"? כך נראה לי נכון, ולא כנהוג להפסיק אחרי "וימליך מלכותיה". 2. האם ב"זה אלי ענו ואמרו" נכון לפסק: "זה אלי ענו, (פסיק) ואמרו ה ימלוך."? 3. האם "יתגדל ויתקדש" בצירה תחת האות ד (כמשנ"ב) או בפתח (כמדומני שכך אצל ר"ו הידנהיים)?
תשובה: 1. כדבריך משמע בסידור עבודת ישראל. 2. דבריך מסתברים אך לא מצאתי להם בינתיים חבר. 3. גם בעבודת ישראל ניקד בפתח לא כהמשנ"ב עיי"ש הוכחותיו.
שאלה: לכבד את השווער: האם חייב אדם רק בכבוד חמיו או גם במוראו? האם אם כך יכול לקרוא לו בשמו הפרטי, לסתור דבריו, לשבת במקומו וכו? האם יוכל לעשות כך גם בפני ילדיו של חמיו או בתו של חמיו (אשתו שלו)? האם אשה חייבת בכבוד ומורא חמיה וחמותה?
תשובה: ח אומרים שאדם חייב בכבוד חמיו וחמותו, כפי שחייב בכבוד אביו ואימו, ולכן אין לקרא להם בשמם הפרטי וכן כל שאר האיסורים הבאים ממצוות "איש אימו ואביו תיראו". להמשך הדיון בנושא. לתשובת הרב זלמן ברוך מלמד.
שאלה: שימוש במעלית שבת: האם מותר לעלות במעלית שבת?
תשובה: רק אם מותקן במעלית מכשיר מסוג של צומת וכדו' המונע כל מלאכה בעליה ובירידה.
שאלה: משחק כדורגל בשבת: האם מותר לשחק כדורגל בשבת?
תשובה: כדורגל הוא אבי אבות חילול השבת במדינה. גם נערים המשחקים להנאתם רצים ומזיעים ויוצאים מאוירת השבת. יש להימנע אפוא ממשחק זה בשבת.
שאלה: מדיח כלים בשבת: האם מותר להפעיל מדיח כלים עם שעון שבת? והאם מותר להשתמש בכלים לאחר מכן?
תשובה: יש לנטרל את המנגנון המאפשר את הפעלת המכשיר עם סגירת הדלת. כמו כן יש לנקות שאריות מזון שיש בהם חשש בישול כגון ירקות חיים וכדו'. לתשובת הרב אליעזר מלמד. לתשובת הרב דב ליאור.
שאלה: לראות טלוויזיה בשבת: האם מותר לראות טלויזיה הפועלת ע"י שעון בשבת? האם יש הבדל בין ערוצים ישראלים לנוכרים?
תשובה: אין לצפות בטלויזיה בשבת גם אם היא מופעלת ע"י שעון שבת וגם אם היא מכווונת על תחנה נוכרית. מעלתה של השבת היא שבה אנו משתחררים מכל הכבלים (תרתי משמע.).
שאלה: כרטיסיה בשבת: האם מותר לקחת כרטיסיה בשבת כדי ליסוע באוטובוס במוצאי שבת?
תשובה: הכרטיסיה נחשבת למוקצה וכמו כן יש כאן הכנה משבת לחול.
שאלה: אוטובוס בשבת (בחו"ל): האם מותר ליסוע בחו"ל באוטובוס שמסיע גוי והכרטיס נקנה מראש?
תשובה: מנהג ישראל לא לשהשתמש בתחבורה ציבורית מכל סוג שהוא בשבת. לתשובת הרב דב ליאור.
שאלה: נשואי כהן עם אשה שאביה גוי: אני במילואים ויש חייל לידי שטוען שהרבנות לא אישרה את החתונה שלו מכיוון שהוא כהן ולאשתו יש אבא גוי. האם זה נכון?
תשובה: אכן זה נכון, כמבואר בשו"ע אבן העזר סימן ו', שאשה שנבעלה לגוי נאסרת לכהן היא ובתה. אבל צריך לנסות להסביר לו, שזה אינו עונש אלא דוקא בגלל מעלתו המיוחדת והחשיבות שאנו מיחסים לו. הרב רואי מרגלית.
שאלה: צירוף מחלל שבת לזימון: האם ניתן לצרף אדם שמחלל שבת בפרהסיא לזימון?
תשובה: המשנב"ר בסימן קצ"ט סעיף ג' הביא מחלוקת אחרונים אם אינו מקיים מצוות התורה והכריע כמג"א שאין מזמנין עליו. וכן כתב כף החיים ביורה דעה: מי שאינו מאמין בדברי רבותינו אלא בנראה בעיניו, אינו מצטרף לזימון ולתפלה. הרב רואי מרגלית.
שאלה: לימוד פיתוח קול אצל אשה: האם מותר ללמוד פיתוח קול אצל אשה במידה ואין אפשרות ללמוד ברמה מקצועית אצל איש באיזור? האם יש מקום להקל לתלמיד אשר השקיע כבר כסף וזמן רב בפיתוח קולו להמשיך ללמוד אצל אישה?
תשובה: יש בזה קצת בעיה וראוי שלא תלמד אצל אישה. להמשך הדיון בנושא.
שאלה: מה לגיטימי לבקש מההורים?: אילו דברים מותר לבקש מההורים? כאשר כל החברה מקבלת מההורים דבר מסוים האם זה מחייב גם את הורי? כיצד ניתן לבקש דברים מההורים?
תשובה: מותר לבת לבקש מההורים כסף כיס למטרות נחוצות. אך היא צריכה לעשות זאת בנימוס ובהתחשבות במצבם הכלכלי. עם זאת, גם אם יש להורים יכולת, מן הראוי שהבת לא תפיל את עצמה למעמסה עליהם אלא תמצא לה עבודה חלקית והולמת כגון שמרטפית, עזרה בשיעורי בית לילדים וכד'. אפילו בשטיפת חדרי מדרגות ומכוניות יכולה להוות תחליף לדמי כיס. את יכולה להציע לאביך שאת תשטפי את המכונית כל שבוע תמורת דמי כיס.
שאלה: טלית גדול כל היום: האם יש עניין מבחינת ההלכה שמי שיכול, ילך עם טלית גדול במשך כל היום? הרי לא כל הטלית קטן לפי שיעור כל הפוסקים? האם אפשר ללכת עם טלית גדול כשכל ארבעת הכנפות מקדימה?
תשובה: הליכה עם טלית, אינה מעיקר הדין, אלא עיקר המצווה הינו לא ללכת בבגד 4 כנפות ללא ציצית (ולכן מעיקר הדין, אדם שיש לו בגד ללא 4 כנפות לא צריך ללכת עם ציצית כלל), וכמו כן לא ראינו הרבה גדולי ישראל שהשתדלו ללכת עם טלית כל היום. לפיכך אין הנהגה לציבור ללכת עם טלית כל היום. (וכנראה עדיף ליחידים להמנע מזה כדי שלא יהא דרך גאווה).
שאלה: גרביים סימן לאבל?: רציתי לדעת האם כאשר הולכים עם גרביים זה סימן לאבל?
תשובה: אין הליכה בגרביים ללא נעליים סימן לאבל.
שאלה: דיבור אסור בבית הכנסת: מה מוגדר דיבורי חול האסור בבית הכנסת? מה הדין לגבי משפטים קצרים והכרחיים? האם צריך להתעלם מאדם שמדבר איתי כשהוא עלול להיפגע מכך?
תשובה: מצד אחד אסור לדבר דיבורי חול בבית הכנסת, אך מצד שני גם אסור לפגוע בחבר, לכן אם אפשר לבקש מהחבר לדבר עימו אחר כך (בלי שייעלב) - מה טוב, ואם אי אפשר צריך לצאת החוצה ולדבר בחוץ.
שאלה: איך לבחור ישיבה?: כיצד צריך לבחור ישיבה? מהם הקריטריונים המשמעותים שצריכים לעמוד מולי כשאני בודק ישיבות? האם הקריטריון המשמעותי הוא שבעצם ארגיש טוב במקום שאותו אני בודק או שמא הקריטריון הוא מקום שבו אני אלמד יותר תורה?
תשובה: אדם צריך ללמוד תורה במקום שלבו חפץ כי במה שלבו חפץ ילמד יותר טוב וכן בישיבה שלבו תפץ ילמד יותר טוב. אך גם צריך לדעת לכוון את הלב לחפוץ במקום ששם יוכל ללמוד יותר טוב ולבנות את אישיותו במדות טובות ובאמונה גדולה. הבחינה היכן תרגיש יותר טוב צריכה להיות עמוקה ולא על פי התרשמות שטחית. ואם בכל זאת הגעת למסקנה שאתה לא תרגיש טוב בישיבה שבה תוכל ללמוד יותר טוב. ממולץ ללכת לישיבה שבה תרגיש טוב כי במקום שתרגיש טוב תמשיך זמן ממושך ובסופו של דבר תעלה יותר בתורה.
שאלה: חתונת בן שנולד מתרומת זרע: ילדתי בן מתרומת זרע של גוי. אני רווקה וכשלא נישאתי החלטתי לממש את אמהותי. הבן שלי רוצה להינשא. האם יכולה להיות לבן חתונה דתית?
תשובה: הבן הוא יהודי גמור.
שאלה: ציות לחוקי התנועה - המשך: לכבוד הרב. ראיתי שהרב כתב שמי שמזלזל בחוקי התנועה עובר עבירה. רציתי להבין, האם בנסיעה במהירויות סבירות, למשל במקום שמבחינת החוק מותר לנסוע 80 ואני נוסע 90, האם בכך עשיתי עבירה? בנוסף רואים שהשטרה עצמה מבחינת חוקיה איננה נותנת דוחו"ת עד גבול של 20 או 30 מהמותר (תלוי בסוג הכביש) האם התחום האפור הזה אף הוא נחשב בגדר עבירה?
תשובה: לחוקי התנועה צריך לציית גם על פי דין תורה מדין ונשמרתם לנפשותיכם. ועדיף תמיד ללכת לחומרה בהלכה זו.
שאלה: איך להוכיח מי שאינו מאמין?: ברצוני לדעת מה צריך לעשות במיקרה שאתה מדבר עם אנשים אשר אינם מאמינים לצערנו, אנשים טובי לב וחונכו בצורה חילונית ולא הושרשו במסורת וערכים. נגיד שאני מדבר איתם על אמונה ועל הקדוש ברוך הוא, הם "מנסים" לסתור אותך וצוחקים על כך (חשוב לציין שצוחקים בהתלוצצות לא ברוע או בגיחוך של זילזול). תגובתי היא לנסות להסביר את מהות הדת פחות או יותר ולפעמים צעקתי עלהם מחוסר כבוד שהראו ואמרתי מי הם בכלל שיחשבו שהם מבינים על מה מדובר. בכל אופן רציתי לדעת אם תדובתי לא היתה מספקת או שמה צריך גישה שונה ובכלל מה צריך לעשות במיקרים אלה?
תשובה: יש טעם לדבר על אמונה רק עם אנשים שמעונינים לשמוע מי שאינו מעונין לשמוע עדיף לא לדבר איתו על אמונה. אם אתה רוצה להשפיע עליהם תראה להם דוגמא אישית תצטיין במעשים טובים שיראו שמי ששומר תורה הוא גם יותר מתוקן במידות.
שאלה: ציצית עבודת יד: בהמשך למאמר הרב בנושא ציציות מכונה רציתי לברר את הנקודה הבאה: יש לי טלית גדול שמשהו קנה לי ולא ידוע אם הציציות עבודת יד או מכונה. מה צריך לעשות במקרה כזה? האם יש להחליף את הציציות לעבודת יד? האם מותר לגזור במספריים את הציציות? באיזו דרך ניתן להורידן?
תשובה: קשה לענות על כך, מפני שאינני יודע מה אחוז ציציות המכונה שנמכרות עם טליתות גדולות. אם תרצה להדר, תחליף. מותר לחתוך את הציציות במספרים.
שאלה: על גלגלים בשבת: האם מותר לנסוע ב"רולר בליידס" בשבת? האם מותר לנסוע ב"קורקינט" בשבת?
תשובה: מותר.
שאלה: כיבוד הורים ובחירת מקום לימוד: יש לי ויכוח עם הורי, היכן ללמוד בשנה הבאה בכיתה ט. האם אני חייבת לשמע בקולם? האם זה חלק מכיבוד הורים?
תשובה: בהלכה מצוין שבמקרה שהבן   בת רוצים ללכת למקום למודים דתי, אך ההורים מתנגדים, ורוצים לשלוח את הילד למקום חילוני, הבן בת לא צריך להקשיב להוריו. אך לגבי שאר המקרים (כאשר ההורים רוצים שהבת שלהם תלך לאולפנה מסוימת, והבת רוצה ללכת לאולפנה אחרת) צריך לשבת עם צד שלישי (מחנך ת, רב.) שידבר עם שני הצדדים ויגיעו למסקנה משותפת לאיפה כדאי לשלוח את הבת. (במקרה שהוריך לא רוצים לפגוש צד שלישי - תדברי עמו (מחנכת   רב) לבד, ותשאלי לעצתו). בהצלחה.
שאלה: סנדלים ללא גרביים: אני לובשת דרך קבע חצאיות ארוכות המכסות את כל הרגל, סוף החצאית מגיע עד הקרסול ומכסה גם אותו. האם מותר לי לנעול סנדלים ללא גרביים? האם חיוב הגרביים אמור לגבי אחרי הברך ועד הקרסול או שגרביים אמורים גם לגבי כף הרגל עצמה?
תשובה: מעיקר הדין, אין חובת לבישת גרביים לבנות, אלא כל אחת תנהג כמנהגה.
שאלה: אפשר להתיר את איסור הקטניות?: האם אפשר בדורנו להתיר קיטניות בפסח לכלל ישראל?
תשובה: כדי לבטל מנהג שנהגו ישראל, צריך בית דין שגדול מקודמו (שהתקין את התקנה) בחוכמה ובמנין (וכדברי הגמרא: "אין בית דין, רשאי לבטל דברי בית דין חבירו אלא אם גדול הימנו בחכמה ובמנין) ומכיוון שאין לנו בית דין שגדול מבית הדין שהתקין את התקנה, אין אנו יכולים לבטל תקנה זו. אלא אם כן סיבת האיסור כבר לא קיימת, ואומנם בקטניות החשש קטן בהרבה מהחשש שהיה בשנים קדמוניות, אך עדיין הוא קיים, ועדיין אנו מוצאים מדי פעם את חמשת מיני הדגן בקטניות, לכן אי אפשר לבטל מנהג זה.
שאלה: למה מס הכנסה פטור ממעשר כספים?: ראיתי שהרב כתב שהמיסים שאדם משלם פטורים ממעשר כספים. בעצם מס הכנסה וביטוח לאומי זהו גורם נוסף שאני משלם לאחר הרווח שהרווחתי בעבודתי כחלק מתשלומים שאני מחוייב בהם בחוק, אם כן למה הם פטורים?
תשובה: המיסים נחשבים כהוצאות שיש לנכותם מהרווח הנקי. בגלל שאדם מחוייב לתת את הסכומים הללו, הרי הוא כאילו לא קיבל אותם מעולם והם פטורים ממעשר. האם גם הארנונה ושכר הדירה פטורים ממעשר?
שאלה: האכלת תוכים בפסח: יש לנו זוג תוכים בבית (הנמצאים בתוך כלוב). האוכל שלהם מורכב מחיטה, גרעינים, דוחן וכו. האם יש צורך באוכל כשר לפסח עבורם? אם לא,כיצד עלי להאכילם בפסח?
תשובה: אין להאכילו חיטה. אך דוחן מותר וכן לכל הקטניות.
שאלה: עוגיות יין בפסח - מותר?: מה הדין לגבי עוגיות יין בפסח. האם יש הבדל בין אשכנזים לספרדים?
תשובה: יש הבדל בין אשכנזים לספרדים לגבי לישת הבצק במי פירות. לספרדים מותר ולאשכנזים אסור. ביחס לעוגיות יין, הגר"מ אליהו מחמיר גם לספרדים, לעומת הרב עובדיה יוסף שמיקל. לכן בכל מקרה צריך להסתכל על כל מוצר מה הרכיבים ומי נתן את הכשרות (לדוגמא: אם יש בד"ץ עדה חרדית אז ודאי שמותר גם לאשכנזים). הרב רואי מרגלית.